Estasyon ng Araneta Center–Cubao (MRT)

Ang Estasyon ng Araneta Center-Cubao o Himpilang Araneta Center-Cubao, ay isang estasyon sa Linyang Dilaw (MRT-3). Ang himpilan ay isa sa maraming mga himpilang nakaakyat sa lupa. Nagsisilbi ang himpilan para sa Cubao sa Lungsod Quezon at ipinangalan sa sikat na pamilihan na Sentrong Araneta, at sa distrito kung saan ito naroroon na Cubao.

Nagsisilbi bilang pansampung himpilan ang himpilang Sentrong Araneta-Cubao para sa mga treng MRT-3 na patungo sa Abenida North at bilang pang-apat na himpilan para sa mga treng patungo sa Abenida Taft. Malapit ang himpilan sa Farmers' Market at Plaza ng Sentrong Araneta.

Mga kawing pangpanlalakbay
May mga sasakyang de-padyak, dyip, taksi, at mga bus na nagaabang ng mga pasahero sa isang himpilang pantransportasyon sa labas ng estasyon.

May tuluyang daan sa loob ng Sentrong Araneta na nagdudugtong sa Himpilang Sentrong Araneta-Cubao ng Linyang Dilaw sa Himpilang Sentrong Araneta-Cubao ng Linyang Bughaw.  Pwedeng sumakay ang mga pasahero ng mga tren ng Linyang Bughaw patungong Santolan o Recto sa pagdaan sa daan na ito.

Balangkas ng estasyon

Araneta Center-Cubao